b'\n_START_ARTICLE_\nAngela Tomani\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nAngela Tomani\xc4\x8d (1937 - 2018) je po diplomi iz romanistike na Filozofski fakulteti \xc5\xa1tudirala orgle na ljubljanski Akademiji za glasbo, kjer je leta 1975 kon\xc4\x8dala tudi podiplomski \xc5\xa1tudij (pri prof. Hubert Bergant). Izpopolnjevala se je na mnogih mojstrskih te\xc4\x8dajih po Evropi, na Univerzi za glasbo v avstrijskem Gradcu pa je opravile triletni \xc5\xa1tudij interpretacije._NEWLINE_Oktobra 1969 je imela pri sv. Jo\xc5\xbeefu nad Celjem prvi samostojni koncert. Od tedaj nastopa doma in v tujini (Evropa, ZDA, nekdanja Sovjetska zveza) kot solistka in v raznih komornih sestavah. Snema za radio in plo\xc5\xa1\xc4\x8de._NEWLINE_Deset let je na Radiu Slovenija vodila oddajo Orgelska glasba._NEWLINE_Pou\xc4\x8duje na Orglarski \xc5\xa1oli v Ljubljani od njene obnovitve leta 1971. Na Glasbeni \xc5\xa1oli v Celovcu je vpeljala in deset let vodila orgelski razred. Vodi te\xc4\x8daje doma in v zamejstvu._NEWLINE_Izdala je prvo slovensko \xc5\xa1olo za orgle v treh zvezkih in slovenski katalog Bachovih skladb za orgle._NEWLINE_Kot organistka in zborovodja je delovala na Brezovici pri Ljubljani in v Vodicah, od leta 1977 pa pri sv. Kancijanu v Kranju, za kar je prejela veliko Pre\xc5\xa1ernovo plaketo 1991 Mestne ob\xc4\x8dine Kranj._NEWLINE_Za dolgoletno delo na podro\xc4\x8dju cerkvene glasbe ji je Slovenska \xc5\xa1kofovska konferenca leta 2007 podelila odli\xc4\x8dje sv. Cirila in Metoda._NEWLINE_V letu 2009 je praznovala 40-letnico koncertnega delovanja._NEWLINE_Po dalj\xc5\xa1i bolezni je umrla 14. 1. 2018 v Ljubljani.'